kardosdrur/scandi-wiki huggingface dataset:
IC2's (DSB) tidslinje

Dette er en kronologisk oversigt over begivenheder og milepæle i DSB-togsættet IC2's historie frem til udfasningen i 2016.

2002–2011 
November 2002 – DSB bestiller 23 IC2-togsæt til levering i 2004-2005 som et tillæg til kontrakten om IC4-togene.

Juni 2010 – Det første IC2-togsæt forlader produktionshallen i Italien.

19. juli 2011 – Det første togsæt kommer til Danmark med henblik på bl.a. ATC-test.

Oktober 2011 – Atkins anbefaler, at IC2-projektet stoppes, da det risikerer at have en ugunstig indflydelse på IC4-projektet.

November 2011 – Det første togsæt overdrages til DSB.

2012 
29. maj 2012 – DSB påbegynder driftssimulering med det første togsæt.

12. november 2012 – Kommerciel drift påbegyndes.

December 2012 – IC2 kører sammenkoblet i kommerciel drift for første gang.

31. december 2012 – IC2 gennemfører 124 afgange i december svarende til gennemsnitligt 4 afgange om dagen. 54 % af de planlagte afgange gennemføres.

2013 
28. februar 2013 – For at få flest muligt tog klar til drift vil ombygninger og opgraderinger fra og med uge 9 udelukkende ske på værkstedet i Randers, så værkstedet på Sonnesgade i Aarhus bliver et rent driftsværksted. Til dato er der leveret 11 IC2-togsæt. 5 af disse har fået indbygget opgraderingspakke A og er driftsklare. 2 togsæt driftssimuleres.

23. august 2013 – DSB oplyser, at AnsaldoBreda forventer at levere det 23. og sidste togsæt inden deadline ultimo oktober 2013.

24. oktober 2013 – Det 23. og sidste IC2-togsæt overdrages til DSB.

15. december 2013 – Køreplanen for 2014 træder i kraft, og der planlægges med fire togsæt i den daglige drift fordelt på to togsæt Vejle–Fredericia–Kolding og to togsæt Odense–Fredericia.

31. december 2013 – Alle 23 togsæt er opgraderet med vinterpakken.

2014 
November 2014 – Alle 23 togsæt er godkendt til at køre med passagerer. Heraf driftssimuleres 11 togsæt, 2 benyttes til TCMS (opgradering af togcomputeren), 1 til kilometerbaseret eftersyn og 2 togsæt til ombygning eller reparation. 7 togsæt er til rådighed for driften, der behøver 5 togsæt inkl. driftsreserve for at gennemføre den planlagte køreplan.

2015 
Januar 2015 – IC2 tilbagelægger 50.000 km i drift svarende til 1600 km om dagen.

2016 
August 2016 – I starten af august tager DSB alle IC2-togsæt ud af drift og forventer, at en evt. genindsætning vil være begrænset. Den 23. august oplyser DSB, at alle 23 IC2-togsæt udfases og nedskrives straks.

2017 
 2017: Et togsæt blev i maj sendt til Danmarks Jernbanemuseum som museumsgenstand.

Se også 
 IC4's tidslinje 2009-
 IC4's tidslinje 1998-2008

Referencer 

IC2 (DSB)
Tidslinjer
Nederlandske Vestindiske Kompagni

Det Vestindiske Kompagni (, forkortet WIC) var et handelskompagni af nederlandske købmænd som 3. juni 1621 fik tildelt monopol på handel på den vestlige halvkugle af Republikken af de syv forenede Nederlande. Området hvor WIC kunne operere bestod af Vestafrika (området mellem Krebsens vendekreds og Kap det gode håb) og Amerika, som omfattede Stillehavet og den østlige del af Ny Guinea. Det tiltænkte formål med handelsmonopolet var at fjerne konkurrence mellem de mange handelsposter, som var etableret af nederlandske købmænd. Kompagniet bidrog stærkt til den nederlandske kolonisering af Amerika.

WIC var organiseret på samme måde som det Forenede Ostindiske Kompagni, som havde handelsmonopol på Asien fra 1602, bortset fra at WIC ikke havde tilladelse til at udføre militære operationer uden den nederlandske regerings samtykke.

Eksterne henvisninger 
 Faksimile af 15 WIC-bøger i forbindelse med hændelsene i Brasilien i det 17. århundrede.

Handelskompagnier
Vestindiske Kompagni
Vestindiske Kompagni
Etableret i 1621
Morskabstheatret

Morskabstheatret var et teater på Vesterbrogade i København. 

I 1802 etablerede James Price (1761-1805) sit første Morskabsteater på Vesterbrogade, kaldet Det danske National-Sommertheater, hvor han i samarbejde med den italienske kunstnerfamilie Casorti blandt andet viste pantomimer. Teatret lå på Vesterbrogade, lige over for Den Kongelige Skydebane dagens Bymuseum. Teatret nedreves 1808, men familierne Price og Casorti fortsatte andre steder på Vesterbro. 

Prices enke, Hanne f. Tott, overtog efter hans død ledelsen af hans teatret, Pricernes andet sommerteater fik navnet Hanne Kuhns Sommerteater, Det åbnede 10. maj 1812 og lukkede igen 1816. Hun drev teater først alene, senere i forening med Franz Joseph Kuhn, som hun i 1811 eller 1812 ægtede, under deres ledelse flyttede selskabet ind i nye lokaler på Vesterbrogade 15. maj 1818 med pantominen »Harlekin Kukkenbager«. Pricernes tredje teater, kaldet Vesterbro Morskabsteater. Huset var en træbygning med rødt teglstenstag. 

Teatrets repertoire omfattede både linedans, styrkeløft, pantomime, varieté og fremvisning af vilde dyr. Efter Hanne Prices død (15. august 1826) ledede Kuhn selskabet og førte det 1831 til Rusland hvor han omkom; tre år efter vendte selskabet tilbage til København under ledelse af James Prices sønner James Price d. y. (1801-1865) og Johan Adolph Price. 

Efterhånden vendte Københavnernes interesse sig fra Morskabstheatret til andre forlystelser, specielt Tivoli som åbnede 1843, og Pricerne måtte 1844 lukke deres teater og bygningen blev solgt og revet ned 1845. 

Kurt Ravig åbnede i 1980 Morskabsteatret på Vesterbrogade overfor Bymuseet, dvs der hvor Price åbnede sit teater 1802.

Kilder 
 Davidsen, Fra det gamle Kongens Kjøbenhavn II, 181 ff. Museum 1894, I, 184 f.
 Københavns hvornår skete det. Politiken 1979

Teatre i København
Forsvundne bygninger, konstruktioner og anlæg i København
Etableret i 1802
Ophørt i 1844
Vesterbro
Emil Bodenhoff

Frants Emil Bodenhoff (19. juni 1818 i Gentofte – 13. januar 1897 i København) var en dansk forstmand, far til Ernst Bodenhoff.

Karriere 
Han var søn af premiermajor Rasmus Frederich Bodenhoff (1788-1856) og Wilhelmine Bolette født Haste (1790-1866) og blev forstkandidat 1840 (2. karakter). Bodenhoff deltog 1842 i reguleringen af Gisselfeld skove under forstinspektør J.F.C. Wegener og foretog under dennes langvarige sygdom udvisningen i fornævnte skove og på Samsø, assisterede 1843 Julius Wedell-Wedellsborg ved reguleringen af Erholm skove på Fyn og var derefter 1844-45 ansat ved statsskovenes revision (3. og 4. Kronborg Distrikter). Fra 1846 til efteråret 1853 var han skovbestyrer ved Fossum Jernværk, tilhørende statholderen i Norge, Severin Løvenskiold, og boede i dette tidsrum på Jønneval ved Skien.

Han vendte så atter tilbage til Danmark og ansattes først som assistent ved 1. Københavnske Skovdistrikt med bolig i Jægersborg, derefter i efteråret 1857 som konstitueret skovrider i Aabenraa Distrikt med bopæl i Vesterlund ved Aabenraa og 1. oktober 1860 som skovrider i 2. Haderslevske Skovdistrikt, hvor Bodenhoff fra 1864 tillige havde statstilsyn med privatskovene i de tidligere under Slesvig, men nu i kongeriget indlemmede distrikter. Han boede i denne periode på skovridergården Stenderupstrand ved Kolding. Bodenhoff blev 1. november 1882 udnævnt til overførster for 1. overførsterinspektion og skulle i denne stilling tillige besørge jægermesterforretningerne: Han var tjenstgørende jægermester hos H.M. Kongen og hofjægermester. Han boede da på Egelund i Nøddebo Sogn. Efter at være fyldt 70 år, følte han sig træt og tog sin afsked 1. maj 1889, hvorefter han flyttede til København.

Hæder 
Emil Bodenhoff var 1846 blevet jagtjunker, 1854 kammerjunker og 1884 kammerherre. 1878 blev han Ridder af Dannebrogordenen og 1888 Dannebrogsmand. Den russiske kejser udnævnte ham 1883 til Kommandør af Sankt Anna-ordenen og 1887 til Storofficer af samme orden.

Ægteskab 
Han ægtede 21. september 1847 i Søllerød Kirke Elise Louise Dorothea von Müller (2. december 1822 i Aarhus - 13. september 1901 sammesteds), datter af generalmajor Frederik Gotthold Müller og Marie Caroline Ferdinande Augusta født von Gähler.

Han er fotograferet af J.E. Bøgh og af ukendt (Det Kongelige Bibliotek).

Kilder 
 Slægtsside

Eksterne henvisninger 
 

Overførstere fra Danmark
Kammerherrer fra Danmark
Jægermestre fra Danmark
Hofjægermestre fra Danmark
Danskere i 1800-tallet
Emil
Riddere af Dannebrog
Personer fra Gentofte
Target Corporation

Target Corporation () driver virksomhed under navnet Target og er en amerikansk detailhandelsvirksomhed med hovedsæde i Minneapolis i Minnesota. Virksomheden driver primært lavprisvarehuse og er den næststørste discountkæde i USA efter Walmart. På Fortunes Fortune 500-liste er den rangeret som nr. 38 (2012). Target havde i 2012 i alt 1.763 butikker i USA og fra 2013 åbnes også butikker i Canada. </small> Koncernens omsætning var i 2012 på 69,865 mia. US $, hvilket betød at den var blandt de ti største detailvirksomheder i verden. Target havde i 2012 365.000 medarbejdere.

Butikskæder 
Target Corporation  driver følgende butikskæder:
Target er en kæde af discountbutikker med både noon food og et begrænset udvalg af fødevarer, butikkerne er typisk på 12.000 m2.
PFresh er et nyt butiksdesign fra 2010 med noon food og fødevarer, butikkerne er omtrent samme størrelse som Target.
Target Greatland er et butiksdesign med flere noon food varer end end Target og Pfresh, men et begrænset antal fødevarer. Butikkerne er omkring 14.000 m2, men er under udfasning og erstattes af enten Target eller Super Target butikker.
Super Target er en hypermarkedskæde med butikker på ca. 16.200 m2
Urban Target er et butikskoncept fra 2012 der består af butikker der sælger såvel noon food som fødevarer. Butikkerne er ca. 5.100 m2.

Historie 
Virksomheden er grundlagt i 1902 i Minneapolis som Dayton Dry Goods Company. Den første Target-butik åbnede i 1962 nær Roseville i Minnesota. Target voksede og blev til den største afdeling i Dayton Hudson Corporation, det kulminerede med at virksomheden i august 2000 skiftede navn til Target Corporation. 13. januar 2011 bekendtgjorde Target sine ekspansionsplaner til det canadiske marked. Target forventer at drive 100 til 150 butikker i Canada ved udgangen af 2013.

Kilder

Eksterne henvisninger 

Officielle webside
Target Corporation corporate website
The Associated Merchandising Corporation 
Growth of Target, 1962–2008
Political contributions and lobbying from the National Institute on Money in State Politics
Target Canada website 

Etableret i 1902
Minneapolis
Detailvirksomheder fra USA
Anton Frederik Scheffer

Anton Frederik Scheffer (ca. 1705/06 – 1774) var en dansk forstmand.

Han var livtjener hos kong Christian VI, senere skovrider og stutmester ved Frederiksborg Stutteri og blev 1747 overførster på Lolland og Falster. Han blev 1769 overførster i Nordslesvig og etatsråd og døde 1774, 68 år gammel.

Kilder 
 Julius Clausen og P.F. Rist: Apotheker Claus Seidelins Optegnelser om sit Levned 1702-1782, 1915.

Danskere i 1700-tallet
Overførstere fra Danmark
Allan Clausen

Allan Clausen (født 1971), Pjerrot på Pantomimeteatret i Tivoli siden 2006.

Allan Clausen er uddannet i Danseprojektet for moderne dans i 1995 og blev ansat på Pantomimeteatret 2003. Han har desuden medvirket i diverse moderne danseforestillinger, musicaler og revyer i Danmark.

 

Mimikere fra Danmark
Danskere i 2000-tallet
Price (efternavn)

Navnet Price er et patronym, der kommer af det walisiske "ap Rhys", der betyder "søn af Rhys". Det er et meget almindeligt efternavn blandt folk af walisisk herkomst.

Efternavnet Price i Danmark
Efternavnet Price er kendt i Danmark siden slutningen af det 18. århundrede. Den danske Price-slægt kommer fra en engelsk kunstberiderfamilie, af hvilken James Price (1761-1805) i slutningen af det 18. århundrede kom til Danmark.

Se: Price (slægt)

Bærere af efternavnet

 Adam Price (født 1968), dansk manuskriptforfatter, dramatiker og madanmelder.
 Albert Thorvald Joseph Price (1844-1927), dansk portrætmaler og skuespiller.
 Amalie Hagen f. Price (1831-1892), dansk danserinde og skuespillerinde.
 Birgitte Price (1934–1997), dansk skuespiller og teaterinstruktør.
 Carl Price, (1839-1909), dansk balletdanser og skuespiller.
 Ellen Price (1878–1968), dansk solodanser og skuespiller.
 James Price, (1761-1805), dansk artist, første medlem af Price-slægten i Danmark.
 James Price, (1801-1865), dansk artist.
 James H. Price (1878–1943), amerikansk politiker.
 James Price (født 1959), dansk komponist og kapelmester.
 John Price (1913-1996), dansk skuespiller og sceneinstruktør.
 Juliette Price (1831-1906), dansk balletdanser.
 Julius Price (1833–1893), dansk danser.
 Katie Price (født 1978), engelsk fotomodel.
 Leontyne Price (født 1927), amerikansk operasanger (sopran). 
 Lindsay Price (1976), amerikansk skuespillerinde.
 Margaret Price (1941–2011), walisisk operasanger (sopran).
 Mathilde Juliane Engeline Price (1847-1937), dansk maler.  
 Mischa Jemer Price (født 1977)  
 Nick Price (født 1957), zimbabwisk golfspiller.
 Richard H. Price (født 1943), amerikansk fysiker.
 Sean Price (1972–2015), amerikansk rapper.
 Sophie Price (1833-1905), dansk balletdanserinde.
 Sterling Price (1809-1867), amerikansk politiker og generalmajor.
 Vincent Price (1911–1993), amerikansk skuespiller.

Kilder

Efternavne
Lars Petter Nordhaug

Lars Petter Nordhaug (født 14. maj 1984 i Tønsberg) er en norsk forhenværende professionel cykelrytter.

Allerede i perioden 2010-2012 kørte han for britiske , for hvilket han i 2012 vandt en af karrierens største løb, da han kom først over målstregen i World Tour-løbet Grand Prix Cycliste de Montréal. 2013-2014 kørte han for , inden han i 2015 vendte tilbage til Team Sky.

Eksterne henvisninger 

Mandlige cykelryttere fra Norge
Personer fra Tønsberg
Cykelryttere ved sommer-OL 2008
Cykelryttere ved sommer-OL 2012
Cykelryttere ved sommer-OL 2016
Deltagere for Norge ved sommer-OL 2008
Deltagere for Norge ved sommer-OL 2012
Deltagere for Norge ved sommer-OL 2016
Janek Tombak

Janek Tombak (født 22. juli 1976 i Põltsamaa) er en estisk tidligere professionel cykelrytter.

I 2004 vandt Tombak "kongeetapen" i Post Danmark Rundt, og blev den første i løbets historie til at vinde på Kiddesvej i Vejle.

Eksterne henvisninger 

Mandlige cykelryttere fra Estland
Sed

sed (Stream EDitor) er et Unix-program, der parser tekst og implementerer et programmeringssprog, som kan transformere tekst. sed læser sekventielt input linje for linje, udfører en operation, der er blevet specificeret via kommandolinjen eller et sed script, og returnerer den modificerede linje. sed blev udviklet i perioden 1973-74 af Lee E. McMahon fra Bell Labs, og er i dag tilgængeligt på de fleste operativsystemer, f.eks. i form af GNU sed.

Referencer 

Unix hjælpeprogrammer til tekstbehandling
Steen Waage Petersen

Steen Waage Petersen (født 16. februar 1923 i Helsingør - død 11. januar 2020 i Snekkersten) var en dansk håndboldspiller og træner. Han spillede på det danske landshold fra 1943 til 1958, hvor han var anfører ved VM 1954 i Sverige og ved VM 1958 i Vesttyskland. I alt blev det til 28 landskampe. Efter sin aktive karriere var han desuden landstræner fra 1962 til 1964.

Han spillede 153 kampe for Helsingør IF og vandt to danske mesterskaber. Første gang var i 1951-1952, hvor holdet vandt samtlige kampe i sæsonen og blev det første danske mesterhold fra provinsen. Steen Petersen spillede her en afgørende rolle som anfører og forsvarsstyrmand. Holdet vandt mesterskabet igen i 1957-1958.

Allerede inden da var hans spillemæssige kvaliteter dog blevet bemærket uden for klubben. Og han blev således Helsingør IF første landsholdspiller, da han i 1943 blev udtaget til en markhåndboldkamp mod Sverige. Kampen blev spillet i Helsingør, hvor 2500 tilskuere var vidne til en overbevisende svensk sejr.

Han var en meget afholdt holdkammerat og leder, som arbejdede hårdt i forsvaret og var en god spilfordeler i angrebet.

Som landstræner indførte Steen Petersen vægttræning for spillerne. En nyt initiativ, der dengang blev anset som kontroversielt.

Håndboldspillere fra Danmark
Dosso Dossi

Dosso Dossi egentlig Giovanni di Lutero (født ca. 1490, død 1542 i Ferrara) var en italiensk maler af den ferraresiske skole, vist elev af Lorenzo Costa, modtog stærk påvirkning fra venetiansk kunst. 1512 virkede han i Mantova, 1532 i Trient, ellers mest i Ferrara, for hvis fyrstehus han var sysselsat, således bl.a. ved tegninger til majolikaer. Han malede alterbilleder og mytologiske og fantastiske fremstillinger: Madonna med hellige i domkirken i Modena, Kristi fødsel, De fire Kirkefædres Vision, Kirke; han har også udført gode portrætter bl.a. af Ercole I d'Este. Dossi blev føreren for ferrarisk kunst i 16. århundrede; han ejer en fortræffelig lysende kolorit, energisk karakteristik, fantasi og humor, vælger ofte fantastiske emner og råder over et vist romantisk træk, der leder tanken hen på Dossis ven og åndsbeslægtede Ludovico Ariosto. Dossi udformede også det rene genrebillede og gjorde meget ud af gengivelsen af de små ting, som frugter og blomster, og var fortræffelig i landskabet. Han arbejdede en del i fællesskab med broderen Battista Dossi; flere vægbilleder i Ferrara-slottet og grumme meget andet synes at være fremgået af dette arbejdsfællesskab, der nu er vanskeligt at udrede.

Litteratur 
 W.C. Zwanziger, Dosso Dossi : Mit besonderer Berücksichtigung seines künstlerischen Verhältnisses zu seinem Bruder Battista, Leipzig, 1911.

Kilde 

 

Malere fra Italien
Renæssancemalere
N.H. Volkersen

Niels Henrik Volkersen (2. marts 1820 i Magleby ved Skælskør – 31. august 1893 i København) var en dansk mimiker, især kendt som Pjerrotfremstiller. 

18 år gammel tog Volkersen engagement som atlet ved Gautiers beriderselskab der bl.a. optrådte på Vesterbros Ny Teater ved Bernstorffsgade. Her viste han sig 1840 for første gang at som Pjerrot i operaen Maskeballet som et tysk selskab opførte. Artisten Philippo Pettoletti, der i mange år forud havde virket som sammen figurens fremstiller i Danmark Giuseppe Casorti, vejledede ham. 1842 engagerede Brødrene Price Volkersen til Morskabstheatret på Vesterbro, hvor han under Adolph Prices instruktion yderligere uddybede sin Pjerrotfremstilling.

Fra Tivolis åbningssæson 1843 var Volkersen i 50 år, bortset fra en kort periode 1851-1854, en drivende kraft i pantomimerne på Pantomimeteatret og optrådte med til ganske kort før sin død. Volkersen skabte den endelige udformning af Tivolis danske Pjerrot, godmodig og med et stænk af snuhed. Han optrådte første gang på den første sæsonenafslutningsdag 11. oktober 1843 som Pjerrot i Den mekaniske Statue.
Sammen med Harald Hesse (1817-1897) (Harlekin) og Peter Busholm (1815-1886) (Kassander) skabte han en dansk udgave af den italienske pantomimetradition.

Pantomimerne blev en stor publikum sucses, så Brødrene Price fik nedlagt forbud mod Volkersens forestillinger i henhold til deres tidligere privilegium. Tivoli søgte at slippe uden om forbuddet og 1845 fik Volkersen bevilling til vintertid at give "mimiske og atletiske Forestillinger" i provinserne, som om sommeren overførtes til Dyrehavsbakken. Først 1847 lykkedes det at få hans bevilling til også at gælde hovedstaden og dermed i Tivoli. Efter at det nuværende Pantomimeteater blev bygget i 1874 var han dets leder fram til sin død, Peter Busholm blev hans efterfølger. 

Volkersen er forfatter til Pantomimestykkerne: Pjerrot vanvittig af kærlighed, Pjerrots fataliteter sammen med Peter Busholm og Bjælke-Olsen sammen med Peter Rosenkrantz Olsen. 
 
Han er begravet på Frederiksberg Ældre Kirkegård.

Gengivelser 
 Xylografi af C.L. Sandberg
 Xylografi 1873 og 1881 efter foto
 Relief af Aksel Hansen 1882 (Teatermuseet i Hofteatret)
 Xylografi 1893 efter foto
 Xylografi 1896, efter dette litografi af Juul Møller
 Fotografier, bl.a. af Albert Schou (Det Kongelige Bibliotek)
 Monument 1896 med buste (Volkersen som Pjerrot) og relief af Aksel Hansen (Tivoli, busten også Teatermuseet)
 Statuette som Pjerrot af Elna Borch

Kilder 
 Tivolis Pjerrot N. H. Volkersen. Pantomimen og Pjerrot. ‘Efter P Hansens Tivolis Historie 1896’.
 

Teaterskuespillere fra Danmark
Personer med tilknytning til Tivoli
Danskere i 1800-tallet
Personer i Dansk Biografisk Leksikon
Mimikere
Édouard Guillaud

Édouard Guillaud (10. juli 1953) er en fransk søofficer og admiral. Han har viet meget af sin karriere i udviklingen af hangarskibet Charles De Gaulle. Han var chef for den franske forsvarstab, en post han overtog fra Jean-Louis Georgelin den 25. februar 2010 og overlod i 2014 til Pierre de Villiers.

Admiraler fra Frankrig
Operation Serval

Operation Serval () er en igangværende fransk militær operation i Mali mod bevæbnede grupper af islamister, nogle af dem med tilknytning til al-Qaeda som tog kontrol over det nordlige Mali i april 2012. Operationen er navngivet efter det afrikanske medlem af kattefamilien serval.

FN's Sikkerhedsråds resolution 2085 bemyndigede den 20. december 2012 at indsætte en afrikansk-ledet mission i et år mod det den kalder "terrorgrupper og kriminelle grupper" for at støtte nationale myndigheders bestræbelser på at generhverve nord. I resolutionen betegner Sikkerhedsrådet situationen som en "krise", men anfører at Tiéman Hubert Coulibaly, Malis udenrigsminister, beskriver FN-beslutningen som et historisk skridt, der bekræfter det internationale samfunds indsats for at bekæmpe terrorisme og organiseret kriminalitet.

Baggrund 

Der eksisterer en strategisk alliance mellem kriminele netværk og terrorgrupper, som har konvergerende interesser: Det kriminelle netværk får gavn af voldelige aktioner begået af terrorister og/eller oprørsgrupper, mens sidstnævnte drager fordel af de midler, der genereres af Det kriminelle netværk. AQIM terrorgrupper bruger narkohandlere for at få våben, ammunition og andet lignende udstyr, såsom 4x4 køretøjer, kommunikationsværktøjer (GPS og satellittelefoner) for at udføre deres aktiviteter.

Efter Borgenkrigen i Libyen 2011 dannede tuaregere som havde kæmpet i Libyens hær bevægelsen Den nationale bevægelse for befrielse af Azawad (NMLA). De indledte i januar 2012 et oprør mod Malis regering. I april 2012 sagde MNLA at de havde opnået deres mål og stoppede deres offensiv idet de erklærede Azawad en selvstændig stat.

Men senere i juni kom MNLA i konflikt med de islamistiske grupper Ansar Dine og Bevægelsen for enhed og jihad i Vestafrika (MOJWA) efter at islamisterne begyndte at indføre sharialove i Azawad. I de efterfølgende måneder blev MNLA fordrevet af Ansar Dine og MOJWA fra store dele af området. Ansar Dine og MOJWA har forbindelser til Al-Qaeda-gruppen Al-Qaeda i det islamiske Maghreb (AQIM) som kæmper i Algeriet for et islamistisk Maghreb.

Se også 
 Terrorisme
 Krigen mod terrorisme

Referencer 

Militær
Mali
Africa Cup of Nations 2013, Gruppe A

Gruppe A ved Africa Cup of Nations 2013 begyndte den 19. januar indtil 27. januar 2013. Gruppens deltagere er værtsnationen , ,  og .

Stilling 

Alle tider er South African Standard Time (UTC+2)

Sydafrika mod Kap Verde

Angola mod Marokko

Sydafrika mod Angola

Marokko mod Kap Verde

Marokko mod Sydafrika

Kap Verde mod Angola

Kilder

Eksterne henvisninger 
 Officiel hjemmeside 

African Cup of Nations 2013
Iyad ag Ghaly

Iyad ag Ghaly (), også kendt som Abū al-Faḍl ( er en malisisk tuareg-oprører fra Kidal-regionen i det nordlige Mali.. I 1988 grundlage han Folkebevægelsen for løsrivelse af Azawad.

Han deltog i det første Tuareg-oprør mod den malisiske regering i 1990-95, og har siden 2012 været leder for den militante islamistiske gruppe Ansar Dine.

Referencer 

Personer fra Mali